Seoul Mun: Poytaxt markazidagi biznes va dam olish maskani

Dream City kompaniyasi 20 avgustda afsonaviy Seoul Mun—tijorat va dam olish me’morligining misli ko‘rilmagan loyihasini taqdim etdi.
Seoul Mun (“Seul Darvozasi”) – poytaxt markazida Bo‘rijar kanali bo‘yidagi o‘ziga xos savdo maskani. Respublikamiz ishonchli va uzoq muddatli hamkori Janubiy Koreyaning eng yuksak madaniy an’analarini uyg‘unligi, betakror manzara loyihani qiymatini oshirgan. Unga qayta va qayta tashrif buyurishni istaysiz.

“Seul Darvozasi” — bu 22 000 m2 maydonga ega biznesingizning chegaralanmagan maskani. Tijorat ko‘chmas mulk sohasida jahon ekspertlari — Knight Frank va Cushman & Wakefield kompaniyalari hozirdanoq ishonch bilan loyiha o‘zini oqlashini ta’kidlashmoqda. Loyiha uch kilometlik masofaga cho‘zilib, har bir qavat tashrif buyuruvchilarning ehtiyojlariga qarab alohida, ochiq terassa uchun avtoturargoh joylari yaratilgan. Uch qavatli savdo joylari bir biri bilan keng yuk tashish va yo‘lovchi liftlari hamda eskalatorlar bilan bog‘langan.
Umumiy ovqatlanish obyektlarini tashkil etishda murakkab yechimlar hal qilinib, havo almashinuv hisobga olgan holda shamollatish tizimlarini ham loyihalangan. Xaridorlarni restoran, butik, chakana savdo va boshqa turdagi biznes uchun 40 dan 1000 m2 maydongacha bo‘lgan 240 dan ortiq turli formatdagi joylar kutmoqda.

Qurilish jarayonida O‘zbekiston Respublikasi qonunchiligiga muvofiq barcha gigiyenik talablar, sanitar normalar asosida va tabiat muhofazasiga, yerosti suvlarini ifloslantirmaslik qoidalariga rioya etishga katta e’tibor qaratilmoqda.
Ayni paytda Seoul Mun loyihasi janubiy-g‘arbiy sohilida binolarni sotish boshlangani e’lon qilindi. Dream City kompaniyasi ofisida tashrif buyuruvchilarga loyiha maketi taqdim etilib, sotuv bo‘limi menejerlari sizni qiziqtirgan barcha ma’lumotlarni yetkazishga tayyor.